Адметнасцю выдання з’яўляецца гістарычны агляд “Гісторыя смяротнага пакарання ў Беларусі”, падрыхтаваны Дзянісам Марціновічам, а таксама вялікае інтэрв’ю з былым начальнікам СІЗА на вуліцы Валадарскага ў Мінску, дзе адбываюцца расстрэлы, Алегам Алкаевым. Дарэчы, пад яго кіраўніцтвам былі прыведзеныя ў выкананне каля 150 смяротных выракаў. Па словах укладальнікаў і аўтараў, выданне скіравана не толькі на праваабаронцаў, але і на студэнтаў права, выкладчыкаў ды ўсіх зацікаўленых асобаў.